FC Voluntari a oficializat despărţirea de antrenorul Nicolae Dică, într-o postare pe pagina sa de Facebook.
"FC Voluntari anunţă încetarea raporturilor contractuale, pe cale amiabilă, cu antrenorul Nicolae Dică. Nicolae Dică a fost instalat pe banca tehnică a echipei noastre la sfârşitul lunii ianuarie", se arată în postarea clubului ilfovean.
De când a preluat frâiele formației din Voluntari, la sfârșitul lunii ianuarie 2024, Dică nu a reuşit să obţină nicio victorie. În tot acest timp, Dică a înregistrat trei egaluri şi patru eşecuri.
În prima parte a sezonului, FC Voluntari a fost pregătită de cuplul Marin Dună – Ilie Poenaru, care a lăsat echipa pe locul 14, cu 25 de puncte după 23 de etape.
Ilfovenii au încheiat sezonul regulat pe 15, cu 28 de puncte, astfel că vor debuta în play-out cu 14 puncte.